CELEX: 62017TN0054
Language: fi
Date: 2017-01-31 00:00:00
Title: Asia T-54/17: Kanne 31.1.2017 – CLF v. parlamentti

13.3.2017   
            
            
               FI
            
            
               Euroopan unionin virallinen lehti
            
            
               C 78/41
            
         Kanne 31.1.2017 – CLF v. parlamentti
   (Asia T-54/17)
   (2017/C 078/56)
   Oikeudenkäyntikieli: saksa
   
      Asianosaiset
   
   
      Kantaja: Coalition for Life and Family (CLF) (Bryssel, Belgia) (edustaja: asianajaja P. Richter)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan ennakkomaksun määrän pienentämisestä 33 prosenttiin vahvistetusta enimmäismäärästä sekä vakuuden asettamisen määräämisestä 12.12.2016 tehdyn Euroopan parlamentin päätöksen (nro FINS-2017-16) I.4.1 artiklan
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen ainoaan kanneperusteeseen, joka koskee perussopimusten ja niiden soveltamista koskevien oikeussääntöjen rikkomista.
   
               —
            
            
               Kantaja väittää, että vastaajan tekemä erottelu äskettäin perustettujen eurooppalaisten poliittisten puolueiden ja jo pitkään olemassa olleiden puolueiden välillä merkitsee unionin oikeuden yleisen yhdenvertaisuusperiaatteen loukkaamista.
            
         
               —
            
            
               Asetuksen N:o 966/2012 (1) 134 artiklan 2 kohdan ja delegoidun asetuksen N:o 1268/2012 (2) 206 artiklan 1 kohdan mukaan mitään vakuutta ei myöskään voida vaatia vähäisten avustusten osalta.
            
         
               —
            
            
               Lisäksi vastaajalla ei ole mitään intressiä vakuuden muodostamiseen, koska kansallisten parlamenttien kansanedustajat edustavat kantajaa riittävän monessa jäsenvaltiossa, eikä siten ole pelättävissä, että se menettää asemansa eurooppalaisena puolueena poliittisella tasolla.
            
         
               —
            
            
               Tämän lisäksi ei ole mitenkään ymmärrettävissä, miksi vastaaja ruokkii epäilyksiä siitä, että kantaja ei kunnioittaisi unionin perusarvoja.
            
         
               —
            
            
               Lopuksi toimenpiteet ovat suhteettomia, koska kantaja ei kykene antamaan vakuuksia ja rahoituksen poistaminen uhkaa sen taloudellista olemassaoloa, mikä vääristää poliittisten puolueiden välistä kilpailua. Tämä muodostaa kantajan sanan- ja yhdistymisvapauteen kohdistuvan vakavan loukkauksen (Euroopan unionin perusoikeuskirjan 11 ja 12 artikla).
            
         
      (1)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL 2012, L 298, s. 1).
   
      (2)  unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettu komission delegoitu asetus (EU) N:o 1268/2012 (EUVL 2012, L 362, s. 1).